Държавен вестник, бр. 105, 2016 г., стр. 11

БРОЙ  105	
Д Ъ Р Ж А В Е Н  В Е С Т Н И К 	
СТР.  11  
2. В ал. 3 след думите „съответния ре-
гистър“ се добавя „по чл. 12“, а думите „от 
лицето, което води регистъра, за действия и в 
размери“ се заменят с „от съответния орган, 
който води регистъра, в размер“.
3. Създават се нова ал. 4 и ал. 5 и 6:
„(4) За подадени по електронен път заявле-
ния размерът на таксата не може да надвишава 
50 на сто от съответната такса, предвидена за 
подаване на заявления на хартиен носител.
(5) Агенцията предоставя специализирани 
услуги за автоматизиран достъп до регистъра 
срещу такса по тарифата по ал. 2.
(6) Достъпът до регистъра по служебен 
път на съда, държавните органи, местните 
органи, както и на други лица, посочени в 
закон, е безплатен.“
4. Досегашната ал. 4 става ал. 7.
§ 21. Член 26 се изменя така:
„Подлежащи на вписване обстоятелства и 
обявяване на актове
Чл. 26. (1) В съответния регистър по чл. 12 
на вписване подлежат следните обстоятелства:
1. името, съответно наименованието, уни-
калният идентификатор на лицето, а при 
липсата на такъв – датата на раждане или 
номерът и партидата на вписването в съот-
ветния регистър, съответно адрес и адрес на 
управление, на:
а) длъжника;
б) залогодателя;
в) заложния кредитор;
г) купувача и продавача по договор за 
продажба със запазване на собствеността до 
изплащане на цената;
д) ползвателя и лизингодателя по договор 
за лизинг;
е) лицето, на което заложеното вземане 
следва да се изпълни до пристъпването към 
изпълнение;
2. описание на обезпеченото вземане и 
размерът на лихвите, ако такива са уговоре-
ни, както и размерът на сумата, за която е 
учреден залогът;
3. описание на заложеното, съответно про-
даденото със запазване на собствеността до 
изплащане на цената или отдаденото на лизинг 
имущество и неговата цена, ако е посочена;
4. срокът на залога;
5. условието на залога;
6. съгласието на заложния кредитор по 
чл. 8, ал. 3, чл. 21, ал. 5 и чл. 32, ал. 5.
(2) За да имат действие за залога, в съот-
ветния регистър се вписват и:
1. прехвърлянето на обезпеченото взема-
не, съответно на правата на продавача и на 
лизингодателя;
2. встъпването в правата на заложния кре-
дитор при условията на чл. 32, ал. 6, както и 
встъпването в обезпеченото вземане, съответ-
но в правата на продавача и на лизингодателя;
3. подновяването и заместването в задъл-
жението.
(3) На вписване подлежат и:
1. запорът върху имущество по чл. 4; 
2. запорът върху обезпеченото вземане; 
3. подновяването на вписването; 
4. пристъпването към изпълнение; 
5. изоставянето на изпълнението; 
6. данните по ал. 1, т. 1 на депозитаря; 
7. данните по ал. 1, т. 1 на управителя на 
предприятието; 
8. поканата от търговеца до заложния 
кредитор за назначаване на управител на 
предприятие; 
9. решението за откриване на производство 
по несъстоятелност; 
10. решението за обявяване в несъстоя-
телност; 
11. придобиването на права върху заложе-
ното имущество; 
12. други промени във вписани обстоятел-
ства, определени в наредбата по чл. 23.
(4) На обявяване в регистъра подлежат:
1. списъкът по чл. 39, ал. 1, изготвен от 
депозитаря;
2. окончателният списък по чл. 39, ал. 4, 
изготвен от депозитаря;
3. разпределението по чл. 41, ал. 1, изгот-
вено от депозитаря;
4. обявлението за продажба по чл. 37, ал. 3 
от заложния кредитор.“
§ 22. Член 27 се изменя така:
„Вписване и заличаване
Чл. 27. (1) Вписване и заличаване се из-
вършват въз основа на заявление по образец. 
Образците на заявления се утвърждават от 
изпълнителния директор на агенцията.
(2) Заявлението по ал. 1 съдържа:
1. данни за заявителя;
2. подлежащите на вписване обстоятелства;
3. съгласие за вписването;
4. декларация за истинността на заявените 
обстоятелства;
5. подпис на заявителя.
(3) Вписване може да се заяви от:
1. длъжника, залогодателя, съответно от 
заложния кредитор – в случаите на учредяване 
на залог по този закон;
2. купувача и продавача по договор за 
продажба със запазване на собствеността до 
изплащане на цената;
3. ползвателя и лизингодателя по договор 
за лизинг;
4. друго лице в предвидените по закон 
случаи.
(4) Към заявлението за вписване на об-
стоятелства по чл. 26, ал. 1 се прилага дого-
ворът за особен залог, съответно договорът 
за продажба със запазване на собствеността 
до изплащане на цената или договорът за 
лизинг, и писмено съгласие за вписването с